小喇叭|王祖藍潘舊年造型爆紅 周星馳要求即興跳舞 薛家燕揭《食神》幕後
清談節目《MORAZ 天然草本驅蚊靈呈獻:Mayanne 小喇叭》由新鮮出爐的「最佳女主持」麥美恩(Mayanne)擔任主持,曾展望(GM)擔任助理主持,逢周四、五晚 10 點半翡翠台播映。
今晚(5 日)一集主題是「喜劇人生」,邀來薛家燕、林敏驄、棟篤笑演員 Vivek Mahbubani 擔任嘉賓。出名頑皮的阿驄,一坐低即猛叫 Mayanne 食「封塵爆
谷」,又全程「啄住」家燕姐額頭粒癦,令整集充滿搞笑氣氛。不過論到最搞笑,絕非家燕姐莫屬,之前家燕姐已因搞錯連詩雅與衛詩雅講錯「恭喜」大派笑彈,節目中,家燕姐再爆出陳年烏龍搞笑事,當時被認錯的人竟是林子祥,家燕姐笑言:「有一次,我請咗個 Superstar,我介紹佢出場時話:『掌聲歡迎阿
Sam』,我講完就哈哈哈(邊說邊做出拍手動作)。個 Superstar 出嚟嘅時候就話,我叫阿 Lam(邊說邊哈哈大笑),林子祥呀!我即刻哎吔,瘀晒喇,咁就全場笑到不得了。」相當 Cutie。
除了烏龍事,家燕姐還分享了當年拍攝電影《食神》時的珍貴花絮,並指是被星爺啟發喜感:「其實我唔知自己有喜感,直到星爺搵我拍《食神》,我問佢攞劇本攞咗個零兩個禮拜都未有,到(拍)嗰日我就話:『星仔呀!你有冇劇本呀?』佢就話:『家燕姐,我想問吓你,你係咪好鍾意跳舞架?』我就話係,六、七十年代嗰時。佢就話:『喂!跳嚟睇吓』,我咪跳幾吓咯,跟住佢就叫我等等,裝完幾部機再話:『嗱!你由呢度跳去嗰度,盡量發揮你嘅跳舞』,嗰 part 舞就係咁跳出嚟,跳到我自己嗌 cut,佢唔嗌 cut ,同埋冇音樂架喎,佢搵個茶杯同筷子喺度敲。」節目中還播放了當年家燕姐與王祖藍及曾志偉的經典「潘今年」、「潘舊年」及「潘明年」扮相,由於王祖藍全程忍俊不禁,結果效果比志偉更爆笑,家燕姐還會拆解當年三人雙眼黐膠紙之謎!
至於林敏驄則會難得一本正經大談喜劇演員之路,及與好拍檔曾志偉昔日合作點滴。自認一向都咁貪玩的他,更與 Mayanne 及家燕姐大玩以「女」字為主題的
「開心字典」,其中最難兩條分別為「有隻熊人個女朋友癡癡地線」以及「一路傾偈、一路食煙仔,仲係好招積但又十吓十吓嘅女朋友」,其中一條家燕姐九秒九估中,贏盡全場掌聲。另一條則冇人估中,最終阿驄揭曉答案時,現場更是一片騷動,到底咩答案咁驚爆?密切留意今晚節目。